PROTOKOLL FOR GENERALFORSAMLING I ISE 6. MARS 2004

Interessegruppe for synshemmede EDB-brukere (ISE)

Generalforsamlingen ble holdt i 
Blindeforbundets lokaler i Hørløcks vei 66, Trondheim

 1. Åpning

ISEs leder, Torill Melgård ønsket de fremmøtte velkommen. Hun åpnet møtet kl. 14.15.

 2. Godkjenning av innkallingen

Det var ingen merknader til innkallingen, og generalforsamlingen var derfor å anse som lovlig innkalt.

 3. Navneopprop

12 personer var til stede. Av disse var 11 stemmeberettigede.

 4. Konstituering
   a. Dirigent
Styret hadde foreslått Dagfinn Sæther som dirigent, og han ble enstemmig valgt.
   b. Referent
Torill melgård hadde sagt seg villig til å være referent dersom man ikke fant noen annen. Hun ble enstemmig valgt til dette, men syntes det var litt ”uheldig”.
   c. Tellenemnd
Bjørn Nygård og Dagfinn Sæther ble enstemmig valgt som tellenemd.
   d. Protokollunderskrivere
Knut Frode Almaas og Magne Bjørndal ble enstemmig valgt som protokollunderskrivere.

 5. Godkjenning av sakslisten

Styrets forslag til saksliste ble godkjent etter at sak 9 var strøket, da det ikke var kommet inn noen saker fra medlemmene.

 6. Beretning om virksomheten for inneværende periode (8.3.03-6.3.04)

Dagfinn Sæther refererte beretningen i sin helhet.
Det var tre kommentarer til beretningen fra generalforsamlingen:
- Blindeforbundet var også med i arbeidet med å gjøre Skandiabanken tilgjengelig for synshemmede.
- Styret informerte om at det er blitt nytt, gratis lydpraterom som kan nås fra vår hjemmeside.
- Generalforsamlingen uttrykte tilfredshet med at ISE vil synliggjøre kommunenes ansvar når det gjelder opplæring av synshemmede.

Beretningen ble godkjent.

 7. Regnskap for 2003

Kasserer Dagfinn Sæther gikk gjennom regnskap. Revisors beretning ble også referert. Det er eget regnskap for midler tildelt av fordelingsnemda i Sosial- og helsedirektoratet. Dette fordi regnskap for disse midlene må godkjennes av statsautorisert revisor (LST Revisjon). Dette regnskapet ble godkjent under forutsetning av at revisor ikke har vesentlige innvendinger. Det forelå ikke revisjon av sistnevnte regnskap ennå.

 8. Saker fra styret
1) Styret foreslår for generalforsamlingen at kurstilbudet til medlemmene utvides.
2) Styret foreslår for generalforsamlingen at Isettens redaktør får kr 3.000 pr år,
og at de andre medlemmene av redaksjonsutvalget hver får kr 1.000 pr år.
3) Hvilke oppgaver ønsker medlemmene at ISE skal konsentrere seg om i kommende periode? Vi åpner for ”ordet fritt”.

Vedtak:
1) Det var enighet om å utvide kurstilbud. Et forslag var at ISE kan gå sammen med dataskolen til Norges blindeforbund om en søknad om midler fra Helse- og rehabilitering.
2) Generalforsamlingen ga sin tilslutning til styrets forslag om godtgjøring til redaktør og redaksjonsmedlemmer i Isetten.
3) Regler styret har laget for e-postlista blir oppfattet som ”strenge”. Folk lurer på om de kan sende ut informasjon og diskutere produkter. Generalforsamlingen mente vi må godta ren informasjon. Styreleder kommenterte at det ikke er meningen at det skal være så strengt.
Det ble etterlyst flere medlemsmøter. Styreleder kommenterte at det ikke er så lett i en gruppe som vår. Det har heller ikke vært så stort oppmøte når det er blitt arrangert medlemsmøter, men ISE vil arrangere medlemsmøter i tilknytning til andre arrangementer. Styreleder oppfordret til å bruke de møteplassene vi har, som e-postlisten og brukerringen. 
Det ble ytret ønske om at vi må ta ekstra godt vare på nybegynnerne. Styreleder kommenterte at det er en av grunnene til at ISE vil vurdere det som tilbys av kurs.
Det ble også kommentert at vi har for lite for svaksynte. 
Det ble spurt om Isetten er å betrakte som et rent medlemsblad, eller om det var greit å spre den til alle interesserte. Styreleder svarte at den er å regne som et medlemsblad, men at man må kunne dele informasjon med andre.
Vi ønsker helst at de som er interessert i arbeidet ISE gjør støtter vår virksomhet med medlemskap.

Styreleder vil ta sakene fra Generalforsamlingen til etterretning i arbeidet sammen med det nye styret.

 9. Saker fra medlemmene
Saken går ut, da det ikke var noen saker fra medlemmene.

10. Fastsettelse av kontingent for 2005
Kontingenten for 2005 foreslås uendret, kr 150 for person og kr 500 for firma.
Vedtak: Styrets forslag ble enstemmig vedtatt.

11. Forslag til budsjett for 2004
Dagfinn Sæther gikk i gjennom budsjett i sin helhet

Vedtak: Budsjett ble godkjent.

12. Valg
VALGKOMITEENS INNSTILLING

1	STYRET
LEDER			  TORILL MELGÅRD		ETT ÅR
NESTLEDER		  INGEN FORSLAG	
SEKRETÆR	  	  MAGNE BJØRNDAL		TO ÅR
VARASEKRETÆR	  MONICA RUUD                    GJENST.
KASSERER		  DAGFINN SÆTHER	        GJENST.
1. VARAMEDLEM	  TORMOD PRYTZ			ETT ÅR
2. VARAMEDLEM	  BJØRN LINDEFJELD		ETT ÅR

2	REVISOR
REVISOR			JENS ERIK JOHANSEN		ETT ÅR
STEDFORTREDER	TORLEIF KAHRS			ETT ÅR

3	REDAKSJONEN
REDAKTØR		INGEN FORSLAG
MEDLEM			KARI LARSEN					ETT ÅR
MEDLEM			EGIL BERGGREN				ETT ÅR

4	VALGKOMITE
INGEN FORSLAG

VALGKOMITEEN HAR BESTÅTT AV LEDER THOR BYE, KARI BORDVIK OG KARI NYMOEN.  DET HAR VÆRT SKUFFENDE  LITEN VILJE BLANT MEDLEMMENE TIL Å STILLE PÅ VALG PÅ  ÅRETS GENERALFORSAMLING.  
BEKLAGELIGVIS STÅR DERFOR FLERE PLASSER  ÅPNE.
ÅRSMØTET MÅ DERFOR SØKE Å STILLE KANDIDATER  TIL VALG FRA EGNE REKKER.

Oslo,  2004-03-04
For valgkomiteen
Thor Bye 

Alle valg var enstemmige, og valget fikk følgende utfall:
Styre:
Leder:		Torill Melgård, ett år
nestleder:		Egil Berggren, 2 år
Sekretær:		Magne Bjørndal, 2 år
Varasekretær: 	Monica ruud, gjenstående
Kasserer:		Dagfinn Sæther, gjenstående
1. varamedlem:	Bjørn Lindefjeld, ett år
2. varamedlem:	Tormod Prytz, ett år

Revisor:
Jens Erik Johansen, ett år
Stedfortreder:
Torleif Kahrs, ett år

Redaksjonen:
Redaktør: Ingen forslag. Styret må arbeide videre med å skaffe redaktør.
Medlem: Kari Larsen, ett år
Medlem: Egil Berggren, ett år

Valgkomite:
Leder: Knut Frode Almaas, ett år
Medlem: Åge Nigardsøy, ett år
Medlem:Thorolf Johansen, ett år
Vara: Vidar Bentsen, ett år

13. Avslutning

Gjenvalgt leder, Torill Melgård avsluttet møtet kl. 16.15. Hun takket for ny tillitt. Hun takket for innsatsen til de som trer ut av et verv, og ønsker nyvalgte vel møtt til en ny styreperiode.

Trondheim 6. mars 2004
Torill Melgård, referent

Magne Bjørndal, protokollunderskriver  Knut Frode Almaas, protokollunderskriver